Den første F-84-skvadronen ble imidlertid Eskadrille 725, som i 1951 ble til F-84E. Den kraftige ekspansjonen hadde likevel sin pris. Man hadde hverken toseters F-84 eller realistiske flygesimulatorer til rådighet. Hele 89 F-84 havarerte, og 40 piloter omkom. Noen av havariene skyldtes at den nyopprettede forsvarsgrenen manglet erfaring, men også taktikken bar en del av skylden. De amerikanske instruktørene, som var veteraner fra andre verdenskrig og Koreakrigen, hadde innprentet de unge flygerelevene at angrepsfly skulle fly lavt og hurtig, for å unngå å bli skutt ned.